تورکیه، ۲۷.جی ایل‌دؤنومون‌ده خوجالی قتل‌عامینی و ارمنیستانین آذربایجان تورپاقلارین‌دا داوام ائد‌ن ایشغالینی شدتله قینادی.
خاریجی ایشلر باخانلیغیندان خوجالی قتل‌عامینین ۲۷.جی ایلی موناسیبتی ایله وئریله‌ن یازی‌لی آچیقلامادا،
"بو قتل‌عامی و ارمنیستانین آذربایجان تورپاقلاریندا داوام ائد‌ن ایشغالینی شدتله قیناییریق. آذربایجان‌لی قارداشلاریمیزین ۲۷ ایل اؤنجه خوجالی‌دا معروض قالدیقلاری قیرغینین آجی‌سینی درین‌دن حس ائدیر و صمیمیتله پایلاشیریق" ایفاده‌لری ایشلدیلدی.
آچیقلامادا، آذربایجانین داغ‌لیق قاراباغ بؤلگه‌سین‌ده‌کی خوجالی شهرینه ۲۶ فوریه ۱۹۹۲ده ارمنیستان جمهوریتینین قوشونلاری طرفین‌دن تشکیل اولونان سالدیری‌دا، یوزلرجه آذربایجان وطنداشینین اؤلدورولدویو، یارالاندیغی و یا اسیر دوشدویو خاطیرلادیلدی.
خالقا یؤنلدیلن بو سالدیرقانلیق و ارمنیستانین آذربایجان تورپاقلارینی ایشغالی نتیجه‌سین‌ده بیر میلیون‌دان آرتیق آذربایجانلینین یوردلارین‌دان ائدیلدیگی و اؤز وطنلرین‌ده سیغینماچی حیاتی یاشاماغا محکوم ائدیلدیگی وورغولانان آچیقلاما‌دا،
"بو فاجعه‌ده حیاتینی ایتیره‌نلره الله‌دان رحمت دیله‌ییر، بوتون آذربایجان‌لی قارداشلاریمیزا باش ساغلیغی وئریریریک" ایفاده‌سی ایشلدیلدی.
ارمنی گوجلرینین ۱۹۹۱ین سونلارینا دوغرو محاصره‌یه آلدیغی خوجالی، ۹۳۶ مربع کیلومترلیک ساحه‌یه صاحب، ۲ مین ۶۰۵ عائله‌نین، توپلامدا ۷ مین اینسانین یاشادیغی بیر قصبه ایدی.
دسامبر ۱۹۹۱ده قاراباغین مرکزی اولاراق قبول ائدیله‌ن خانکندی شهرینی ایشغال ائد‌ن ارمنیلرین بیر سونراکی هدفی خوجالی اولدو.
خوجالینین اطرافین‌داکی بوتون کند و یوللاری ایشغال ائد‌ن ارمنیلر، قصبه‌نین دیگر بؤلگه‌لرله قورو یولو باغلانتی‌سینی کسدی. خوجالینین دیگر بؤلگه‌لرله تک باغلانتی‌سی اولان هلیکوپتر اولاشیمی، ۲۸ ژانویه ۱۹۹۲ده شوشا آغدام سفرینی ائدن هلیکوپترین ارمنیلر طرفین‌دن وورولماسی ایله اورتادان قالخدی.
بو حادثه‌ده اکثریتی قادین و اوشاقلاردان اولوشان ۴۴ وطنداش حیاتینی ایتیردی.
۱۹۹۲.جی ایلین اوللرین‌دن باشلایاراق الکتریک وئریلمه‌یه‌ن خوجالینین ساوونماسی، ساده‌جه یونگول سلاحلارا صاحب یئرلی ساوونما گوج‌لری و آز ساییدا میللی اوردو عسگرلرین‌دن عبارت ایدی.
۲۵ فوریه ۱۹۹۲دن اعتباراً خوجالییا اوچ قول‌دان سالدیران ارمنیلر سووئت روس اوردوسونون ۳۶۶.جی موتوریزه آلایینین بوتون واسطه‌لرین‌دن ایستیفاده ائد‌رک شهری ایکی ساعات عرضین‌ده توپ و تانک آتیشینا توتدو.
سالدیری‌دان بیر گون سونرا ایسه یادداشلاردان ایللرجه سیلینمه‌یه‌جک "خوجالی قتل‌عامی" ائدیلدی.
رسمی بیلگیلره گؤره، خوجالی قتل‌عامین‌دا ساوونما‌سیز وضعیت‌ده‌کی ۱۰۶سی قادین، ۷۰ی یاش‌لی، ۶۳و اوشاق اولماق اوزره توپلامدا ۶۱۳ آذربایجان وطنداشی حیاتینی ایتیردی.
قتل عام‌دان ۴۸۷ نفر آغیر یارالی اولاراق خلاص اولدو.
ارمنی چته‌لری، مین ۲۷۵ نفری اسیر آلدی، بونلارین ۱۵۰سیندن بو گونه قدر خبر آلینابیلنمیر.
